Cortinarius ionosmus

Cortinarius ionosmus Cortinariaceae familiako onddo espezie bat da.

Sinonimoa: Telamonia ionosmus.

 Deskribapena 
Kapela: 3 eta 7 cm bitarteko diametrokoa, ganbila edo pixka bat titiduna, leuna, zetaduna, higrofanoa, arre-marroia hezetasunarekin, arre-grisaxka  lehorrean, errezel zurixka fibrilosoarekin.

Orriak: Kafesne kolorekoak, zahartzean ilunagoak, nahikoa estu, lodiak eta itsatsi-atxikiak.

Hanka: 4 eta 8 cm bitarteko garaietakoa eta 0,5 eta 1 cm bitarteko diametrokoa, zurixka, oinarrian arrexkarako joerarekin, amaieran dena gris-arrexka; betea, zilindrikoa, klabiforme samarra. Errezelak hondakin fibrilosoak uzten ditu edo eraztunetan.

Haragia: Arre zurbila, luze irauten duen bioleta usain handi eta bereizgarriarekin.

Etimologia: Cortinarius hitza, gortinatik dator, gortina eta guzti, errezelaren hondakin bereizgarriak direla eta. Ionosmus epitetoa grekotik dator, bioleta esan nahi duen “ionòs” hitzetik eta usaina esan nahi duen “osmos” hitzetik. Bere usainagatik.

 Jangarritasuna 
Ez da jangarria.

 Nahasketa arriskua 
Bere usainagatik ezagutzen da.

 Sasoia eta lekua 
Udan. Mendiko Picea basoetan.

 Banaketa eremua 
Kanada, Euskal Herria, Pirinioak, Alpeak, Suedia, Norvegia.

 Erreferentziak 

 Kanpo estekak 

Kategoria:Cortinarius

Kategoria:Kanadako onddoak
Kategoria:1969. urtean deskribatutako onddoak
Kategoria:Frantziako onddoak
Kategoria:Alpeetako onddoak
Kategoria:Suediako onddoak
Kategoria:Norvegiako onddoak